**Τελετή καθομολόγησης Διπλωματούχων του Τμήματος Πολιτικών Μηχανικών ΔΠΘ**

Η τελετή καθομολόγησης των αποφοίτων του Τμήματος Πολιτικών Μηχανικών οι οποίοι έχουν ανακηρυχθεί διπλωματούχοι μέχρι και την εξεταστική περίοδο Φεβρουαρίου 2023-2024 θα πραγματοποιηθεί την **Τρίτη 21 Μαίου 2024** και ώρα 13:00 μ.μ.

**Η τελετή καθομολόγησης θα πραγματοποιηθεί στο κτήριο Α΄, Αμφιθέατρο 1 του Τμήματος Πολιτικών Μηχανικών του Δ.Π.Θ**

Όσοι από τους παραπάνω φοιτητές επιθυμούν να λάβουν μέρος στην τελετή  θα πρέπει κατά το χρονικό διάστημα **από 29/4/2024 έως 14/5/2024** να εισέλθουν στη σελίδα <https://students.duth.gr> με τον ιδρυματικό τους λογαριασμό και να αιτηθούν τη συμμετοχή τους στην ορκωμοσία, ακολουθώντας τη διαδρομή Βαθμολογία > Προϋποθέσεις Πτυχίου > Αίτηση για Ορκωμοσία, προκειμένου:

* **Να συμπληρώσουν και να αναρτήσουν την αίτηση συμμετοχής στην ορκωμοσία (συνημμένο αρχείο doc)**

**Απαραίτητη προϋπόθεση** για την ορκωμοσία είναι να έχουν τακτοποιηθεί **μέχρι 14/5/2024** εκκρεμότητες (εφόσον υπάρχουν) με τις Υπηρεσίες του Πανεπιστημίου:

* Βιβλιοθήκη (εάν οφείλονται βιβλία ή διπλωματική εργασία στη Βιβλιοθήκη ή εάν οφείλονται προς επιστροφή βιβλία στον Εύδοξο)
* Εστία (να μην υπάρχουν υποχρεώσεις στέγασης εφόσον έγινε χρήση)
* Αποστολή της ακαδημαϊκής ταυτότητας (πάσο) ή σε περίπτωση απώλειας, αποστολή δήλωσης απώλειας με Υπεύθυνη δήλωση από την Ενιαία Ψηφιακή Πύλη της Δημόσιας Διοίκησης (gov.gr)

**ΕΚΔΟΣΗ ΠΑΠΥΡΩΝ**

Ενημερώνουμε τους φοιτητές/τριες του Τμήματος Πολιτικών Μηχανικών οι οποίοι θα λάβουν μέρος στην τελετή ορκωμοσίας στις 21/5/2024 ότι για την έκδοση του πτυχίου τους σε μεμβράνη θα πρέπει να ακολουθήσουν την εξής διαδικασία:

•Κατάθεση του ποσού των πέντε (5) ευρώ στον τραπεζικό λογαριασμό της Εταιρείας Αξιοποίησης και Διαχείρισης Περιουσίας του Δ.Π.Θ.GR88 0172 3530 0053 5304 5938 717 (ΤΡΑΠΕΖΑ ΠΕΙΡΑΙΩΣ)

•ΠΡΟΣΟΧΗ: Στην απόδειξη κατάθεσης θα πρέπει υποχρεωτικά να αναγράφεται η αιτιολογία «Έκδοση μεμβράνης πτυχίου-Ορκωμοσία 21/5/2024» και το **ονοματεπώνυμο του/της φοιτητή/τριας**

.•Αποστολή του καταθετηρίου πληρωμής στη Γραμματεία του Τμήματος (sioakemi@admin.duth.gr) μέσω του Ιδρυματικού τους email ΑΠΑΡΑΙΤΗΤΑ ΠΡΙΝ ΤΗΝ ΟΡΚΩΜΟΣΙΑ.

**Σε περίπτωση που δεν επιθυμείτε την έκδοση του πτυχίου σας σε μεμβράνη παρακαλούμε να αποστείλετε στη Γραμματεία (sioakemi@admin.duth.gr) Υπεύθυνη Δήλωση μέσω gov.gr όπου να δηλώνετε τη μη έκδοση.**

**Η προσέλευσή σας θα πρέπει να είναι μία ώρα πριν την έναρξη της τελετής.**

**Ο κάθε ορκιζόμενος θα πρέπει να έχει το δικό του στυλό** για την υπογραφή του πρωτοκόλλου ορκωμοσίας.

Από τη Γραμματεία του Τμήματος Πολιτικών Μηχανικών